kardosdrur/scandi-wiki huggingface dataset:
Antikmuseet

Antikmuseet er et museum for antik græsk, etruskisk og romersk kunst i Aarhus, beliggende på Aarhus Universitets campus.
 
Antikmuseet blev grundlagt i 1949 af professor P. J. Riis som en studiesamling i klassisk arkæologi, som tidligere havde været udstillet på loftet i Aarhus gamle rådhus. Grundstammen var 500 repræsentative fund fra Middelhavslandenes oldtidskulturer, deponeret af Nationalmuseet. Hertil kom et antal gipsafstøbninger af antikke skulpturer fra det gamle Aarhus Museum.

I 1971 indviedes det nuværende udstillingsareal under Solgården, etableret på professor Kristian Jeppesens foranledning. Siden har museet haft en dramatisk tilvækst blandt andet ved køb, gaver og deponeringer. De nye fysiske rammer og de mange nye erhvervelser har skabt et museum, som ikke blot egner sig til studiesamling, men også henvender sig til bl.a. gymnasieklasser, kunstnere og alment interesserede. Som en konsekvens heraf skiftede samlingen i 1986 navn til Antikmuseet.

I 2003 gennemgik museet en gennemgribende renovering af museet, der har åbnet det mere imod det eksterne publikum. Museet har siden dannet rammen om flere særudstillinger.

Antikmuseet har opnået litterær betydning som en central lokalitet i Svend Åge Madsens roman Syv Aldres Galskab (1994).

Ekstern henvisning 
 Antikmuseets hjemmeside

Museer i Aarhus
Aarhus Universitet
Arkæologi i Danmark
Antikken
Historiske museer i Danmark
Museer etableret i 1949
Frihedsfonden

Frihedsfonden oprettedes 31. maj 1945 som selvejende institution. Formålet var at mindes frihedskampen under den tyske besættelse og yde støtte til de frihedskæmpere, der havde taget skade under besættelsen, og deres familier. Fra 1970 blev fondens økonomiske støtte til skadelidte modstandsfolk suppleret af statsmidler.

Midler fra fonden var bl.a. medvirkende til at muliggøre oprettelsen af 4. Maj Kollegierne. Fonden blev nedlagt 1. juli 1995, og nogle af dens opgaver varetoges derefter af Arbejdsskadestyrelsen.

Formænd for Frihedsfonden 
 1945-1946: Per Federspiel
 1946-1970: P.M. Daell
 1970-1975:
 1975-1988: Jørgen Kieler
 1988-1995:

Danmark under 2. verdenskrig
Fonde fra Danmark
Etableret i 1945
Ophørt i 1995
Anders Bjørn Drachmann

Anders Bjørn Drachmann (27. februar 1860 i København – 22. august 1935 på Haraldsgave i Bagsværd) var en dansk klassisk filolog.

A.B. Drachmann studerede klassisk filologi og vandt i 1887 i en konkurrence om et professorat ved Kristianias Universitet, men blev ikke desto mindre forbigået til fordel for nordmanden L. B. Stenersen, hvilket fik Elias Blix til at forlade regeringen i protest.

Han blev dr.phil. i 1891 med afhandlingen Moderne Pindarfortolkning og blev siden i 1892 docent ved Københavns Universitet og 1905 ekstraordinær professor og 1917 ordinær professor. Han var præsident for Videnskabernes Selskab 1933-1934.

Familie og opvækst 
Søn af lægen Andreas Georg Drachmann (1810-1892) og hans anden kone Clara Josephine Sørensen (1836-1895)
Anders var halvbror til pædagog og kvindesagsforkæmper Erna Juel-Hansen og digteren Holger Drachmann, fætter til politikeren Viggo Hørup, samt Viggos kone, viceskoleinspektøren Emma Hørup, og elskerinde, lærer Henriette Steen.

Biografi 
Han har udgivet en række værker inden for klassisk filologi og har desuden medvirket til at udgive Kierkegaard:

 Catuls Digtning i forhold til den tidligere græske og latinske Litteratur, Kbh. 1887 
 Guderne hos Vergil, Kbh. 1887 
 Moderne Pindarfortolkning: Kritiske og positive Bidrag, Kbh. 1891 
 Fra den romerske Kejsertid: Kulturbilleder, Kbh. 1900, 1903 
 Romersk Statsforvaltning : fremstillet til Brug for Studerende, Kbh. 1903
 Scholia vetera in Pindari carmina, bd. 1-3, Leipzig 1903-27
 Græsk og romersk Religion, Kbh. 1907
 Kristendommens Oprindelse, Kbh. 1908
 Pindar som Digter og Menneske: En Skizze, Kbh. 1910 
 Udvalgte Afhandlinger, 1911
 Diodors romerske Aarbøger til Aar 302 før Kristi Fødsel, Kbh. 1912
 Paulus som forfatter og tænker, Kbh. 1913 
 Æschines' og Demosthenes' Taler for Kransen, Kbh. 1917
 Christendommens oprindelse, Kbh. 1919 
 Atheisme i det antike hedenskab, Kbh. 1919 
 Søren Kierkegaards samlede Værker, Kbh. 1920-36
 Atheism in pagan antiquity, London 1922
 Die Überlieferung des Cyrillglossars, Kbh. 1936

Eksterne henvisninger 
 

Sprogvidenskabsfolk fra Danmark
Filologer fra Danmark
Medlemmer af Videnskabernes Selskab
Ansatte ved Københavns Universitet
Personer fra København
Faglitterære forfattere fra Danmark
Kommandører af 1. grad af Dannebrog
Personer i Dansk Biografisk Leksikon
Personer i Kraks Blå Bog (afdøde)
Danskere i 1800-tallet
Danskere i 1900-tallet
Dansksprogede forfattere fra Danmark
Bowling for Columbine

Bowling for Columbine er en amerikansk dokumentarfilm fra 2002, instrueret af og med Michael Moore. 

Moore undersøger i filmen, hvad han mener er grunden til massakren på Columbine High School og andre voldelige episoder med våben. Moore fokuserer på baggrunden og miljøet på det sted, hvor massakren skete. Filmen ser på voldens natur i USA og fokuserer på våben som både et symbol på amerikansk frihed og selvdestruktion.

I diskussionen inddrager han så forskellige mennesker som South Parks medskaber Matt Stone, National Rifle Associations daværende præsident Charlton Heston og musikeren Marilyn Manson, for at belyse dels den skete massakre og dels, hvorfor USA har en højere andel af voldelig kriminalitet (især med våben) end andre udviklede nationer.

Filmen vandt utallige priser inklusive 55-års jubilæumsprisen i Cannes, en Oscar for bedste dokumentar, en César pris for bedste udenlandske film.

Modtagelse 
Filmen blev meget godt modtaget af filmanmelderne og har opnået så meget som 96% på Rotten Tomatoes. Den kendte amerikanske filmkritiker Roger Ebert beskrev den som «brilliant» og gav den næsthøjeste karakter.

Filmen blev den største kommercielle succes for en dokumentarfilm til dato, og indbragte over $21 millioner på amerikanske biografer alene og $58 millioner på verdensplan. Den slog dermed den 11-årige rekord for Madonna: Truth or Dare fra 1991. Moores Fahrenheit 9/11 slog rekorden til Bowling for Columbine i 2004 og er til dato den mest indbringende dokumentarfilm.

Referencer

Eksterne henvisninger 
 

Amerikanske film fra 2002
Dokumentarfilm fra USA
Film instrueret af Michael Moore
Oscar for bedste dokumentar
Bodilprisen for bedste amerikanske film
César for bedste udenlandske film
Kenneth Jørgensen

Kenneth Bo Jørgensen (født 7. november 1976) er en tidligere dansk professionel fodboldspiller, hvor hans position på banen er som målmand. Hans tidligere klub er 1. divisionsklubben Boldklubben Fremad Amager, som han skrev kontrakt med i sommeren 2006. Kenneth Jørgensen har været i Fremad Amager i to omgange og således ligger hans debut for klubbens førstehold tilbage til den 24. maj 1998 mod Herning Fremad. Han har tillige spillet for den sjællandske klub F.C. Vestsjælland.

Kenneth Jørgensen startede oprindeligt med at spille fodbold som 5-årig i Frederiksberg Boldklub. I et interview med Fremad Amagers kampprogram fortalte han, at han faktisk startede i marken, men som den eneste blandt de unge, som ikke var bange for bolden, blev han placeret som målmand. Han opnåede sidenhen at spille 3 ungdomskampe (0 mål) i 1992 for U-17 landsholdet som repræsentant for Kjøbenhavns Boldklub.

I FC København var Kenneth Jørgensen andenmålmand og blev i sommerpausen 1998 formentlig udlejet til Fremad Amager. Efterfølgende skiftede Kenneth Jørgensen til Hvidovre IF og debuterede for klubben den 15. oktober 2000 hjemme mod netop Fremad Amager. Før starten på 2001/2002 sæsonen forlod Kenneth Jørgensen Hvidovre IF til fordel for Boldklubben Skjold. I april måned 2005 lejede Køge Boldklub i første omgang Kenneth Jørgensen i Boldklubben Skjold for resten af forårssæsonen – frem til 30. juni 2005. Dermed udløb kontakten med den spiller, som var den første kontraktspiller i Boldklubben Skjolds hidtidige 90-årige historie. Sidenhen tilspillede han sig en kontrakt hos hans nye klub. I sommeren 2006 vendte Kenneth Jørgensen tilbage til Fremad Amager.

Spillerkarriere 

 1982-19??: Frederiksberg Boldklub
 19??-199?: Kjøbenhavns Boldklub
 199?-199?: Frederiksberg Boldklub
 199?-1998: FC København, 0 kampe og 0 mål, Superligaen
 1998-1999: Boldklubben Fremad Amager, 8 kampe og 0 mål, 1. division
 2000-2001: Hvidovre IF, 4 kampe og 0 mål, 1. division
 2001-2005: Boldklubben Skjold, 1. division og 2. division
 2005-2006: Køge Boldklub, 22 kampe og 0 mål, 1. division
 2006-: Boldklubben Fremad Amager, 16 kampe og 0 mål, 1. division

Noter 

Fodboldspillere fra Danmark
Assurandører fra Danmark
Fynsmesterskab

Et fynsmesterskab er et mesterskab, der afgør, hvem der er den bedste indenfor den givne sportsgren på Fyn. Der afholdes fynsmesterskaber i mange sportsgrene, bl.a. tennis og badminton.

Mesterskab
Sport i Danmark
Alec Guinness

Sir Alec Guinness, CH, CBE (født 2. april 1914, død 5. august 2000) var en Oscar og Tony Award-vindende engelsk skuespiller.

Han modtog en Oscar for sin rolle i filmen Broen over floden Kwai

Filmografi 

 Evensong (1934)
 Store forventninger (1946)
 Oliver Twist (1948)
 Kind Hearts and Coronets (1949)
 A Run for Your Money (1949)
 Last Holiday (1950)
 The Mudlark (1950)
 The Lavender Hill Mob (1951)
 The Man in the White Suit (1951)
 The Card (1952)
 The Square Mile (1953) (short subject) (fortæller)
 Malta Story (1953)
 The Captain's Paradise (1953)
 Father Brown (1954)
 The Stratford Adventure (1954) (short subject) (fortæller)
 Rowlandson's England (1955) (short subject) (fortæller)
 To Paris with Love (1955)
 The Prisoner (1955)
 The Ladykillers (1955)
 The Swan (1956)
 Broen over floden Kwai (1957)
 All at Sea (1957)
 The Horse's Mouth (1958) (også skrevet)
 Our Man in Havana (1959)
 The Scapegoat (1959)
 Tunes of Glory (1960)
 A Majority of One (1962)
 HMS Defiant (1962)
 Lawrence of Arabia (1962)
 The Fall of the Roman Empire (1964)
 Pasternak (1965) (short subject)
 Situation Hopeless... But Not Serious (1965)
 Doktor Zivago (1965)
 Hotel Paradiso (1966)
 The Quiller Memorandum (1966)
 The Comedians in Africa (1967) (short subject)
 The Comedians (1967)
 Cromwell (1970)
 Scrooge (1970)
 Brother Sun, Sister Moon (1972)
 Hitler: The Last Ten Days (1973)
 Murder by Death (1976)
 Star Wars Episode IV: A New Hope (1977)
 The Star Wars Holiday Special (1978) (flashbacks) (stock footage from A New Hope)
 Tinker, Tailor, Soldier, Spy (1979) (TV)
 Star Wars Episode V: The Empire Strikes Back (1980)
 Raise the Titanic (1980)
 Smiley's People (1982) (TV)
 Lovesick (1983)
 Star Wars Episode VI: Return of the Jedi (1983)
 A Passage to India (1984)
 Monsignor Quixote (1985) (TV)
 Little Dorrit (1988)
 A Handful of Dust (1988)
 Kafka (1991)
 A Foreign Field (1993)
 Mute Witness (1994)

Referencer

Eksterne henvisninger 
 

 
 

Skuespillere fra England
Briter i 1900-tallet
Personer fra London
Oscar for bedste mandlige hovedrolle
Hollywood Walk of Fame
Personer tildelt Commander of the Order of the British Empire
Skuespillere i Star Wars
Æresdoktorer ved University of Cambridge
JDBC

JDBC (Java Database Connectivity) er et API for Java-programmeringssproget, der definerer hvordan en klient kan tilgå en database. API'et tilbyder metoder til at forespørge i data samt opdatere data. JDBC er orienteret imod relationelle databaser. 

Standardudgaven af Java, J2SE, inkluderer JDBC-API'en sammen med en ODBC-implementation, der tillader forbindelser til enhver relationel database, der understøtter ODBC-grænsefladen.

Overblik 

JDBC har været en del af Java SE siden udgivelsen af JDK 1.1. 

JDBC-databaseforbindelser tillader at oprette og eksekvere statements, såsom SQL INSERT, UPDATE og DELETE, eller forespørge i data via forespørgselsstatements med SELECT. JDBC understøtter også stored procedures. 

Forespørgsler returnerer en samling af JDBC-ResultRows, der kan benyttes til iteration af resultat-datamaterialet.

Se også 
 SQLSummit.com  publicerer en liste af JDBC-drivere og -producenter
 Sun tilbyder en liste af JDBC-drivere og -producenter 
 JDBaccess  er et Java-persistens-bibliotek til MySQL og Oracle, der definerer de væsentligste databaseoperationer i en let tilgængelig API over JDBC

Eksterne henvisninger 

 JDBC Tutorial
 DataDirect Technologies – JDBC kodeeksempler
 Suns tutorial
 JDBC-artikler og -ressourcer

Javaprogrammering
Databaser
API
Rubinco Lozanovski

Rubinco Lozanovski (født 6. marts 1979 i Bitola) er en makedonskfødt professionel fodboldspiller, hvor hans primære position på banen er i forsvaret. Hans nuværende klub er 2. divisionsklubben Ølstykke FC.

Spillerkarriere 
Den godt 190 cm og 78 kg tunge venstrebenet forsvarsspiller er født og opvokset i Makedonien, som dengang var en del af det tidligere Jugoslavien. Forsvareren startede fodboldkarrieren i den makedonske fodboldklub FK Ohrid, som på daværende tidspunkt spillede i den bedste makedonske række, i perioden fra 1995 til 1998. Efterfølgende skiftede han til tyske SV Asbach-Bad Hersfeld i 1999 og senere til tyske SV Wehen og opnåede at spille i den tyske Regionalliga i perioden 1999-2000. Rubinco Lozanovski ankom til Danmark i januar 2001 og tilbragte sidenhen 4 sæsoner i 1. divisionsklubben Boldklubben Skjold, inden han kort før starten på 2006/07-sæsonen skiftede til 1. divisionsklubben Boldklubben Fremad Amager på en fuldtidsprofessionel kontrakt. Han debuterede for klubben den 5. august 2006 mod Aarhus IC Fremad og nåede 19 kampe for amagerkanerne før han valgte at tage sydpå til Lolland-Falster Alliancen.

Civile liv 
Ved siden af fodbolden arbejder han som pædagogmedhjælper på et fritidshjem, men er på nuværende tidspunkt på orlov.

Noter og Referencer 

Fodboldspillere fra Nordmakedonien
ASP.NET

ASP.NET er et open-source server-side web framework udviklet for udviklingen af dynamiske web applikationer. Det er efterfølgeren til Active Server Pages.

Programmører kan med ASP.NET udvikle dynamiske hjemmesider, webapplikationer og web services. Det er en del af Microsofts .NET-platform og benytter Common Language Runtime – en virtuel maskine, der tillader programmører at skrive 
ASP.NET-kode med et stort udvalg af Microsoft .NET-sprog. C# er det mest udbredte af disse sprog.

Teknik 
Hjemmesider, der bygger på ASP.NET kan, som resten af Microsofts .NET-platform, udvikles i flere forskellige programmeringssprog. De mest anvendte er C# og Visual Basic.

Selve siderne opbygges i HTML, men med den vigtige tilføjelse at der også er mulighed for at indbygge såkaldte Server-Side Controls. Disse elementer omdannes, ved eksekvering af siden, til HTML, som kan vises på klienten. Denne type kontroller er mere avancerede, og de kan implementere forskellig funktionalitet, afhængig af klientens browser.

Typisk placeres sidens layout i filer med endelsen .aspx. Programlogikken skrives i en tilhørende "code-behind" fil, som udelukkende indeholder kode. Hvis der udvikles i C# har filen endelsen .aspx.cs, hvis Visual Basic benyttes er endelsen .aspx.vb.

Kompilering af koden foregår som udgangspunkt første gang siden efterspørges, eller alternativt på forhånd ved installation på serveren. Forhåndskompilering har den fordel, at den første bruger på siden ikke oplever ventetid ved kompileringen, ligesom der heller ikke er behov for at lagre kildekoden på serveren.
Når siden er kompileret, gemmes den i en .dll-fil i hjemmesidens bin-mappe.

Programmering
Microsoft
Birdy Nam Nam

Birdy Nam Nam er en fransk musikgruppe, der består består af 4 DJ's: Lil Mike, Need, Pone og Crazy B. De fire drenge har rødder i den franske hip-hop undergrund, og sammen vandt de i 2002 DMC-mesterskabene (World DJ Championship).

Udgivelser 
Birdy Nam Nam (2003)

Eksterne henvisninger 

Dj's fra Frankrig
Hiphopgrupper fra Frankrig
Musikgrupper fra 2001
Henrik Forsberg Bødker

Henrik Forsberg Bødker (født 23. juni 1981) er en dansk tidligere professionel fodboldspiller, hvis position på banen var målmand. Som civilt erhverv arbejder han som lærervikar og støttepædagog.

Henrik Bødker debuterede for AGF og i Superligaen den 10. juni 2001 mod AaB og kunne allerede indenfor samme måned spille sin fjerde og sidste kamp for klubben den 23. juni 2001 mod NK Publikum Celje, som blev tabt 7-1. Ved kontraktudløb den 1. oktober 2001 skiftede han til FC Aarhus. Han opnåede at spille 6 U-19 landskampe og 4 U-17 landskampe, hvor han repræsenterede AGF. Henrik Bødker kom til Lyngby Boldklub fra FC Aarhus i 2003, og udgjorde sammen med Michael Tørnes Lyngby Boldklubs målmandsduo i det meste af klubbens Danmarksserie-tid. Han debuterede for klubben den 13. april 2003 i Danmarksserien hjemme mod Værløse Boldklub. i Lyngby blev Bødker en populær person både blandt fans og medspillere på grund af sit sociale udadvendte væsen, men efterhånden måtte han mest trække i træningsdragten og tage plads på bænken. På klubbens 2. hold formåede han at holde clean-sheet i mere end 10 kampe. I håb efter mere spilletid skiftede han i sommeren 2005 derfor til Fremad Amager, da klubbens hidtidige førstekeeper, Kim Drejs, forinden skiftede til SønderjyskE. Fra 2007 til 2011 spillede han for forskellige islandske klubber.

Spillerkarriere 

 19??-19??: Karup Kølvrå IK
 19??-199?: Aabyhøj IF
 199?-2001: AGF, 4 kampe og 0 mål, Superligaen
 2001-2003: FC Aarhus, 1. division
 2003-2005: Lyngby Boldklub, 14 kampe og 0 mål, bl.a. Danmarksserien og 2. division
 2005-2007: Boldklubben Fremad Amager, 7 kampe og 0 mål, 1. division

Noter

Eksterne henvisninger 

Fodboldspillere fra Danmark
Fodboldspillere fra AGF
Fodboldspillere fra Aarhus Fremad
Fodboldspillere fra Lyngby Boldklub
Fodboldspillere fra Fremad Amager
Henrik Bødker

Henrik Bødker er navnet på flere personer:

 Henrik Bødker (fodboldspiller) – en dansk fodboldspiller (midtbanespiller)
 Henrik Forsberg Bødker – en dansk fodboldspiller (målmand)
Kirkeskib

Kirkeskib har flere betydninger:
 Kirkeskib (bygningsdel)
 Kirkeskib (skibsmodel) – en skibsmodel anbragt i en kirke.
Det Norske Akademi for Litteratur og Ytringsfrihed

Det Norske Akademi for Litteratur og Ytringsfrihet, også kaldet Bjørnstjerne Bjørnson-Akademiet er en norsk institution, der er grundlagt i 2003. Dens mål er at «fremme forståelse også for andre kulturelle ytringsformer edn vore egne, og for ytringsfrihed og litteratur». Medlemmerne er norske og udenlandske forskere, forfattere, politikere og journalister. Præsident i 2012 er Knut Ødegård. I bestyrelsen sidder desuden Peter Normann Waage, Marit Bjørnson Barkbu (oldebarn af Bjørnstjerne Bjørnson), Thorvald Steen, Øystein Hauge, Kristian Gerner og Kari Vogt. Den administrative leder er Hilmar Windstad], Molde.

Bjørnsonprisen 
Foreningen tildeler årligt den internationale Bjørnsonprisen. Modtagere af prisen er:
 2004 Vivian Fouad og Samir Morcos (Egypten), brobyggere mellem muslimer og kristne
 2005 Esma Redžepova (Makedonien), forkæmper for romaerne
 2006 Hrant Dink, forfatter og chefredaktør for den tyrkisk-armenske tosprogede ugeavis Agos (Istanbul), for hans fredsarbejde mellm tyrkere og armenere
 2007 Adonis, lyriker fra Syrien/Libanon for hans poesi
 2008 Ola Larsmo, svensk forfatter, for hans bøger om anti-semittismen
 2009 Grigorij Pomerants og Zinaida Mirkina, Russland, for filosofi og poesi og demokratibevegelsen i Russland
 2010 Einar Már Gudmundsson, Island, og Milan Richter, Slovakien, for digtekunsten og arbeidet for demokrati
 2011 Marte Wexelsen Goksøyr og professor Ola Didrik Saugstad for forsvaret for de ufødte og modstanden mod "sorteringssamfundet"
 2012 — Biskop Thomas av al-Qusiyya og Mair, Wojoud Mejalli og David Zonsheine
 2013 — Yaşar Kemal 
 2014 — Kristin Solberg
 2015 — Edward Snowden
 2016 — Cecilia Dinardi
 2017 — Bruce Springsteen
 2018 — Johannes Anyuru
 2019 — Carsten Jensen
 2020 — Maja Lunde
 2021 — Sara Omar

Prisuddelingen sker om efteråret, i forbindelse med foreningens årlige seminar på Bjørnsonhuset i Molde, Norge.
Prisen udgør 100.000 NOK, en skulptur af Hagbart Solløs og et diplom af Ellen Maria Heggdal.

Referencer 

Kulturorganisationer
Akademi for Litteratur og Ytringsfrihed
Akademi for Litteratur og Ytringsfrihed
Poul Bækgaard

Poul Bækgaard (født 6. december 1951 i Aarhus), var en dansk professionel mellemvægtsbokser. 

Som amatør boksede Poul Bækgaard for Horsens. Han slog forholdsvist sent igennem som bokser, da han som 27-årig vandt det jyske mesterskab i mellemvægt i 1979. Han vandt ikke DM, men boksede et par landskampe med stor succes. Han blev kort efter professionel hos Mogens Palle, og debuterede som professionel ved et stævne i KB Hallen den 15. marts 1979 med en sejr over spanieren Ignacio Gorostidi, der med kun ét tidligere nederlag i 6 kampe for så vidt var en forholdsvis stærk bokser, der da også gav Bækgaard betydelig modstand. Bækgaard vandt siden en returkamp over spanieren. 

Efter sejre i de første seks kampe blev Bækgaard kåret som årets europæiske talent i mellemvægt af engelske boksejournalister. Den mest betydningsfulde sejr var en pointsejr over 4 omgange over italieneren Robert Manoni, der forinden var ubesejret i 11 kampe, og som efterfølgende opnåede 4 kampe om det italienske mesterskab. I sin syvende kamp blev Poul Bækgaard stoppet i 2. omgang af den middelmådige englænder Tony Britton. Poul Bækgaard opgav karrieren herefter. 

Poul Bækgaard opnåede 7 kampe som professionel, hvoraf de 6 blev vundet (1 før tid) og 1 tabt.

Noter

Eksterne links 
 

Mandlige boksere fra Danmark
Personer fra Aarhus
Sprognævn

Et sprognævn er en institution, der har til opgave at danne eller beskrive normer og/eller regler  for et bestemt sprog. Nogle dialekter har også sprognævn.

I Danmark har Dansk Sprognævn til opgave at udgive Retskrivningsordbogen og følge det danske sprogs udvikling.

Sprognævnet for Færøerne er Føroyska málnevndin (Færøsk Sprognævn), for Grønland er Oqaasiliortut.

Henvisninger
Rasmus Håkansson

Rasmus Håkansson (født 9. januar 1986) er en dansk professionel fodboldspiller, hvor hans primære position på banen er i forsvaret. Han havde senest kontrakt med Boldklubben Fremad Amager, hvor han fik sin debut for klubben den 24. august 2005 mod Hellerup IK og spillede sin sidste kamp for klubben den 27. august 2006 ude mod Boldklubben Frem. Fra 2009 er han tilbage i sin tidligere klub, Boldklubben Frem.
Her fik han desværre en dårlig start, da han i sin tredje kamp (Braband-Frem) smed en 0-2 sejr væk, ved i 89. minut at lave et straffe, som modstanderen udnytter, og i 90. minut laver han et selvmål. Kampen ender dermed 2-2.

Rasmus er lillebror til den lidt mere kendte Jesper Håkansson.

Spillerkarriere 

 200?-2005: Boldklubben Frem
 2005-2006: Boldklubben Fremad Amager, 20 kampe og 0 mål, 1. division
 2007-: Boldklubben Frem
 2007: Glostrup FK, 2. division.
 2009: Rasmus er tilbage hos BK Frem

Referencer 

Fodboldspillere fra Danmark